Ladera (cheografía)

:*Pa atros significaus de *'ladera**, se veiga **Ladera (desambigación)**.'' 

Una **ladera*' ye una superficie [[topografía|topografica]] abocada y situada entre cabaltos ([[cima|pico]]s u [[cinglo]]s) y cabaixos ([[plana]]s, fondons de val, etcetera).

Las formas de las laderas (perfils transversals) caracterizan las [[val]]s. Lo perfil d'una ladera puede estar regular u irregular, ye dicir, con trencaduras de pendient, en función de la litolochía u de l'acción de la [[erosión]].

== Denominacions en aragonés ==

Lo termin *ladera* ye prou cheneral en aragonés, documentando-se por lo menos dende lo [[aragonés cheso|cheso]] dica lo [[aragonés chistabín|chistabín]], continando con la lochica [[palatalización]] como *lladera* en [[aragonés ribagorzano|ribagorzano]]. Fuera de l'aragonés tiene los suyos cognatos en castellano (*ladera*), y en [[galaicoportugués]] (*ladeira*).

Bi ha denominacions d'emplego mes especifico, dependendo de la perspectiva espacial, la forma u d'aspectos locals como *faldera*, *garra*, *pandera*, *rocha*, etcetera

Considerando una perspectiva dende lo cabalto tenemos *baixada*, , *vertient* y *versant*. Considerando una perspectiva dende lo cabaixo tenemos *cuesta*/*cuasta*, *costera*, *cantera* y *frontón*, indicando tamién un matiz de [[pendient]]. Una ladera que tranca lo canto d'una [[val]] ye una "[[man (orografía)|man]]".

=== Versant y vertient ===

La palabra *versant* se documenta en [[aragonés benasqués|benasqués]] y tiene cognatos en [[idioma catalán|catalán]] (*vessant*), [[idioma occitán|occitán]] y [[idioma francés|francés]] (*versant*). En atras variants d'aragonés existe como [[adchectivos cualificativos en aragonés|adchectivo]] *vesant*, emplegau en la expresión *augua vesante*, *aiguas vesantes* u *aguas vesantes*,

La palabra *vertient* se documenta en [[aragonés medieval]] y tiene cognatos en [[idioma castellano|castellano]] (*vertiente*), y [[galaicoportugués]] (*vertente*). En [[aragonés medieval]] tamién existió como [[adchectivos cualificativos en aragonés|adchectivo]], que feba part de la expresión *agua vertient*.

=== Rocha ===


En [[Aragonés d'as comunidaz aragonesas|aragonés de las comunidaz aragonesas]] y [[Aragonés d'as Comarcas Churras|de las comarcas churras]] existió la denominación *rocha*, d'orichen [[mozarabismos en aragonés|mozarabe]] y que encara s'emplega en [[castellano d'Aragón|castellano local]]. S'ha quiesto interpretar como cognato de *roza*, [[Substantivos verbals rizotonicos en aragonés|substantivo postverbal]] de *rozar*, evolución de **RUPTIARE*. Presenta significaus que van dende "[[penya]]", "[[cinglo]]" u "[[ralla (cheomorfolochía estructural)|ralla]]" como material rocoso alto, aspro y de dificil acceso dica lo secundario de "[[costera]]" en [[Gúdar-Chabalambre]] y [[castellano churro|comarcas churras]]. Bi ha muitos microtoponimos formaus con la palabra *rocha* en ixas zonas, y bel nombre de sierra u de cima como la *Las Rochas*, lo [[cabezo de la Rocha]], la *sierra de la Rocha*, la *rocha de las Defesas*, la *rocha de Pinarhueco*, la *rocha d'el Vuitre*, la *rocha d'el Batán*, *Los Rochones*, etcetera.

=== Cantera ===


La palabra *cantera* puede significar ladera de sierra en variants occidentals como l'[[aragonés ansotano|ansotán]], u piedra gran que de mueve enta baixo en [[movimientos de ladera]] en variants orientals como lo [[aragonés chistabín|chistabín]]. Bi ha oronimos formaus con *cantera* en los [[Pireneus]] (*cantera d'Alano*), la [[depresión d'Ebro]] (*cantera d'el Cierzo*), y en lo [[Sistema Iberico]] (*cantera d'el Lugar*, *sierra de la Cantera d'el Saso).

### Frontón

La palabra *frontón* ye una derivación con sufixo -ón de l'aragonés medieval *fruent* (hué "frent"), si ye que no deriva dreitament d'una forma latina *FRONTONE(M)* formada a partir de lo latín *FRONTE(M)* con lo mesmo significau. En textos medievals bi ha referencias a frontons toponimicos y orograficos en los mollonamientos (*frontón Blanco*),) y cartas de población (*frontón de la escaleruela de la Trona*). Son toponimos actuals con lo formant *frontón* la sierra d'el Frontón, lo mont Frontón, lo cabezo Frontón, etcetera.

## Despenyaders

Un despenyadero ye una ladera con pendient vertical a on bi ha un risgo de caita y muerte por despenyamiento. Las laderas de bella penya u bel cinglo son despenyaders, y tamién bella ripa.

Se fa referencia de despenyaders en la scripta aragonesa:

En un texto de 1344 sobre las propiedaz de lo Monesterio de Piedra en la Sierra d'Albarracín escriben sobre un *[[Espenyadero (Sierra d'Albarracín)|Espenyadero]]* cerca de *[[Codonyat (Albarracín)|castelejo de Menbriello]]* y de La Zafriella:

## Referencias

## Bibliografía
* Roger Brunet (dir.), *[[Les mots de la géographie]]*, Paris, Reclus-La Documentation française, 1993, articlo « versant », page 505.

## Se veiga tamién
*Movimientos de ladera.